title: 2014/649/EU: Rådets afgørelse af 8. september 2014 om beskikkelse af et tysk medlem af Det Europæiske Økonomiske og Sociale Udvalg

text:
               9.9.2014

               DA

               Den Europæiske Unions Tidende

               L 268/7

         RÅDETS AFGØRELSE
   af 8. september 2014
   om beskikkelse af et tysk medlem af Det Europæiske Økonomiske og Sociale Udvalg

      (2014/649/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til indstilling fra den tyske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

               (2)

               Der er blevet en plads ledig som medlem af Det Europæiske Økonomiske og Sociale Udvalg, efter at Armin DUTTINEs mandat er udløbet —

         VEDTAGET DENNE AFGØRELSE:
   Artikel 1
   Tanja BUZEK, Gewerkschaftssekretärin, EU-Verbindungsbüro der Vereinigten Dienstleistungsgewerkschaft — ver.di, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 8. september 2014.

            På Rådets vegne

         S. GOZI

            Formand

      (1)  EUT L 251 af 25.9.2010, s. 8.


Avis juridique important

|

31994D0114

94/114/EKSF, EF, Euratom: Rådets afgørelse af 7. februar 1994 om godkendelse af Europa-Parlamentets afgørelse om ombudsmandens statut og de almindelige betingelser for udøvelsen af hans hverv

EF-Tidende nr. L 054 af 25/02/1994 s. 0025 - 0025 den finske specialudgave: kapitel 1 bind 3 s. 0106  den svenske specialudgave: kapitel 1 bind 3 s. 0106

RAADETS AFGOERELSE af 7. februar 1994 om godkendelse af Europa-Parlamentets afgoerelse om ombudsmandens statut og de almindelige betingelser for udoevelsen af hans hverv (94/114/EKSF, EF, Euratom)RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab, saerlig artikel 138 E, stk. 4,  under henvisning til traktaten om oprettelse af Det Europaeiske Kul- og Staalfaellesskab, saerlig artikel 20 D, stk. 4,  under henvisning til traktaten om oprettelse af Det Europaeiske Atomenergifaellesskab, saerlig artikel 107 D, stk. 4,  under henvisning til udtalelse fra Kommissionen,  under henvisning til Europa-Parlamentets afgoerelse af 17. november 1993 - UDSTEDT FOELGENDE FORORDNING:   Artikel 1  Udkastet til Europa-Parlamentets afgoerelse af 17. november 1993 om ombudsmandens statut og de almindelige betingelser for udoevelsen af hans hverv godkendes hermed.   Artikel 2  Denne afgoerelse meddeles Europa-Parlamentet og offentliggoeres i Tidende.  Udfaerdiget i Bruxelles, den 7. februar 1994.  Paa Raadets vegne Th. PANGALOS Formand


Avis juridique important

|

42000Y0413(01)

Rådets afgørelse af 27. marts 2000 om bemyndigelse af Europols direktør til at indlede forhandlinger om aftaler med tredjelande og organisationer, der ikke er tilknyttet EU

EF-Tidende nr. 106 af 13/04/2000 s. 0001 - 0002

Rådets afgørelseaf 27. marts 2000om bemyndigelse af Europols direktør til at indlede forhandlinger om aftaler med tredjelande og organisationer, der ikke er tilknyttet EU(2000/C 106/01)RÅDET FOR DEN EUROPÆISKE UNION HAR -under henvisning til artikel 42, stk. 2, artikel 10, stk. 4, og artikel 18 i konventionen om oprettelse af en europæisk politienhed (Europol-konventionen)(1),under henvisning til Rådets retsakt af 3. november 1998 om fastsættelse af regler for Europols eksterne forbindelser med tredjelande og organisationer, der ikke er tilknyttet Den Europæiske Union, særlig artikel 2(2),under henvisning til Rådets retsakt af 3. november 1998 om fastsættelse af regler for Europols modtagelse af oplysninger fra tredjepart, særlig artikel 2(3),under henvisning til Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer, særlig artikel 2 og 3(4), ogud fra følgende betragtninger:(1) Europols indsats for bekæmpelse af organiserede former for kriminalitet kan gøres endnu mere effektiv gennem hensigtsmæssige forbindelser mellem Europol og tredjelande og eksterne organisationer.(2) Europols direktør bemyndiges ved denne afgørelse til at indlede forhandlinger med en første gruppe af tredjelande og organisationer, der ikke er tilknyttet Den Europæiske Union, og som er udvalgt ud fra operationelle krav og nødvendigheden af via Europol effektivt at kunne bekæmpe organiserede former for kriminalitet.(3) Denne afgørelse udelukker ikke, at Rådet i en senere afgørelse tilføjer andre tredjelande og organisationer, der ikke er tilknyttet Den Europæiske Union, på listen.(4) Ifølge Rådets erklæring ad artikel 42 i Europol-konventionen bør Europol først og fremmest oprette forbindelser med de kompetente myndigheder i de lande, som De Europæiske Fællesskaber og deres medlemsstater har etableret en struktureret dialog med.(5) Europols direktør kan kun indlede forhandlinger om videregivelse af personoplysninger, hvis det for Rådet er godtgjort, at der ikke er noget til hinder for, at der kan indledes sådanne forhandlinger under hensyn til lovgivningen og den administrative praksis på databeskyttelsesområdet i det pågældende tredjeland eller den pågældende organisation, der ikke er tilknyttet Den Europæiske Union -TRUFFET FØLGENDE AFGØRELSE:Artikel 11. Europols direktør bemyndiges på betingelserne i denne afgørelse til at indlede forhandlinger med tredjelande og organisationer, der ikke er tilknyttet Den Europæiske Union, jf. stk. 2.2. For så vidt det påtænkes at udveksle personoplysninger, skal de aftaler, som skal forhandles, indeholde bestemmelser om Europols modtagelse af oplysningerne, hvilken type oplysninger der videregives, og til hvilket formål oplysningerne skal videregives eller anvendes, og de skal sikre, at alle relevante bestemmelser i Europol-konventionen og gennemførelsesbestemmelserne hertil overholdes fuldt ud.3. For så vidt det påtænkes at udveksle klassificerede oplysninger, skal aftalerne indeholde klassificeringsbestemmelser i overensstemmelse med Europol-konventionens artikel 18, stk. 6.4. Aftalerne kan indeholde bestemmelser om udstationering ved Europol af forbindelsesofficerer fra tredjelande og eksterne organisationer og, når det er nødvendigt, om udstationering af forbindelsesofficerer fra Europol.5. For så vidt det drejer sig om en aftale, som også omfatter Europols videregivelse af personoplysninger til tredjelande og organisationer, der ikke er tilknyttet Den Europæiske Union, kan Europols direktør imidlertid kun indlede forhandlinger, efter at Rådet med enstemmighed på grundlag af en rapport forelagt af Europols Styrelsesråd har truffet afgørelse om, at der ikke er noget til hinder for, at sådanne forhandlinger indledes. Styrelsesrådet skal høre den fælles kontrolinstans om disse rapporter. Når Rådet træffer afgørelse om at indlede forhandlinger, tager det hensyn til artikel 2, stk. 2, og artikel 3, stk. 3, i reglerne for Europols videregivelse af personoplysninger til tredjelande og eksterne organisationer.Artikel 21. Der indledes under hensyn til de menneskelige ressourcer og finansielle midler, som Europol har til rådighed, forhandlinger med følgende tredjelande og organisationer, der ikke er tilknyttet Den Europæiske Union:Tredjelande (i alfabetisk orden):- Bolivia- Bulgarien- Canada- Colombia- Cypern- Estland- Island- Letland- Litauen- Malta- Marokko- Norge- Peru- Polen- Rumænien- Den Russiske Føderation- Schweiz- Slovakiet- Slovenien- Tjekkiet- Tyrkiet- Ungarn- USA.Organisationer, der ikke er tilknyttet Den Europæiske Union (i alfabetisk orden):- Den Internationale Kriminalpolitiorganisation (Interpol)- UNDCP (De Forenede Nationers internationale narkotikakontrolprogram)- Verdenstoldorganisationen.2. Når styrelsesrådet overvejer sin holdning, jf. artikel 3, stk. 1, prioriterer det forhandlingerne under hensyn til Rådets erklæring ad Europol-konventionens artikel 42.Artikel 31. Europol indleder forhandlinger i henhold til denne afgørelse, så snart styrelsesrådet finder det godtgjort, at forhandlingerne er tilstrækkeligt godt forberedt, jf. dog artikel 1, stk. 5. Styrelsesrådet kan give Europols direktør sådanne yderligere instrukser vedrørende forhandlingerne, som det finder nødvendigt.2. Styrelsesrådet holdes løbende underrettet om forhandlingernes forløb. Der forelægges en situationsrapport for styrelsesrådet hver sjette måned, idet den første forelægges inden den 1 januar 2001.Artikel 41. Denne afgørelse offentliggøres i EF-Tidende.2. Denne afgørelse træder i kraft dagen efter vedtagelsen.Udfærdiget i Bruxelles, den 27. marts 2000.På Rådets vegneF. GomesFormand(1) EFT C 316 af 27.11.1995, s. 2.(2) EFT C 26 af 30.1.1999, s. 19.(3) EFT C 26 af 30.1.1999, s. 17.(4) EFT C 88 af 30.3.1999, s. 1.


title: 2009/196/EF: Europa-Parlamentets afgørelse af 22. april 2008 om decharge for gennemførelsen af Den Europæiske Unions almindelige budget for regnskabsåret 2006, Sektion IX — Den Europæiske Tilsynsførende for Databeskyttelse

text:
               31.3.2009

               DA

               Den Europæiske Unions Tidende

               L 88/90

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af Den Europæiske Unions almindelige budget for regnskabsåret 2006, Sektion IX — Den Europæiske Tilsynsførende for Databeskyttelse
   (2009/196/EF)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0370/2007) (2),
   der henviser til Den Europæiske Tilsynsførende for Databeskyttelses årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og dens særberetninger med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0094/2008),

               1.

               meddeler Den Europæiske Tilsynsførende for Databeskyttelse decharge for gennemførelsen af budgettet for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 273 af 15.11.2007, s. 1.

      (4)  EUT C 274 af 15.11.2007, s. 130.

      (5)  EFT L 248 af 16.9.2002, s. 1.
    ---documentbreak---

               31.3.2009

               DA

               Den Europæiske Unions Tidende

               L 88/91

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2006, Sektion IX — Den Europæiske Tilsynsførende for Databeskyttelse
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0370/2007) (2),
   der henviser til Den Europæiske Tilsynsførende for Databeskyttelses årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og dens særberetninger med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0094/2008),

               1.

               bemærker, at Den Europæiske Tilsynsførende for Databeskyttelses disponible forpligtelsesbevillinger i 2006 samlet udgjorde 4 138 378 EUR (i 2005 2 840 733 EUR), med en udnyttelsesgrad på 93,3 %;

               2.

               konstaterer, at Rettens revision af Den Europæiske Tilsynsførende for Databeskyttelse ikke gav anledning til væsentlige bemærkninger; bemærker, at Den Europæiske Tilsynsførende for Databeskyttelses årsregnskab for regnskabsåret 2006 efter indførelsen af periodiseringsprincippet pr. 1. januar 2005 udviser et negativt resultat (1 402 513 EUR) og identiske beløb i aktiver og passiver (23 517 EUR);

               3.

               bemærker, at aftalen om administrativt samarbejde, der var indgået mellem Kommissionens, Europa-Parlamentets og Rådets generalsekretærer og Den Europæiske Tilsynsførende for Databeskyttelse, den 7. december 2006 blev forlænget for en yderligere periode på tre år med virkning fra den 16. januar 2007;

               4.

               bemærker, at den administrative forvaltning af Den Europæiske Tilsynsførende for Databeskyttelses tjenesterejser på grundlag af ovennævnte samarbejdsaftale varetages af Kommissionens Kasse, og at der gælder de samme interne regler for godtgørelse af opholdsudgifter i forbindelse med tjenesterejser for de to kategorier, de to medlemmer og personalet;

               5.

               bemærker med tilfredshed, at processen med efterfølgende/forudgående kontrol og udarbejdelse af endelige udtalelser fra Den Europæiske Tilsynsførende for Databeskyttelse er kommet godt i gang, og at den frist, nemlig foråret 2007, som Den Europæiske Tilsynsførende for Databeskyttelse havde fastsat, har fået institutionerne og organerne til at øge deres bestræbelser for at opfylde deres indberetningspligt;

               6.

               bemærker, at Den Europæiske Tilsynsførende for Databeskyttelse ved sin afgørelse af 7. november 2006 vedtog at indføre en intern kontrolstruktur, som passer til institutionens aktiviteter og behov;

               7.

               glæder sig over, at Den Europæiske Tilsynsførende for Databeskyttelse og den assisterende Europæiske Tilsynsførende for Databeskyttelse hvert år offentliggør skriftlige erklæringer om deres finansielle interesser i en form, der ligner den, som Europa-Parlamentets medlemmer udfylder hvert år, og som indeholder alle relevante oplysninger om forhold som erhvervsaktiviteter, lønnede hverv og aktiviteter;

               8.

               glæder sig over, at Den Europæiske Tilsynsførende for Databeskyttelse ved afgørelse af 12. september 2007 vedtog at tiltræde den interinstitutionelle aftale af 25. maj 1999 mellem Europa-Parlamentet, Rådet for Den Europæiske Union og Kommissionen for De Europæiske Fællesskaber om de interne undersøgelser, der foretages af Det Europæiske Kontor for Bekæmpelse af Svig (OLAF) (6) og anvende den ordning, der er fastsat i forordning (EF) nr. 1073/1999 (7).

      (1)  EUT L 78 af 15.3.2006.

      (2)  EUT C 274 af 15.11.2007. s. 1.

      (3)  EUT C 273 af 15.11.2007, s. 1.

      (4)  EUT C 274 af 15.11.2007, s. 130.

      (5)  EFT L 248 af 16.9.2002, s. 1.

      (6)  EFT L 136 af 31.5.1999, s. 15.

      (7)  Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 1).


title: Rådets afgørelse 2011/357/FUSP af 20. juni 2011 om ændring af afgørelse 2010/639/FUSP om restriktive foranstaltninger over for visse embedsmænd i Belarus

text:
               21.6.2011

               DA

               Den Europæiske Unions Tidende

               L 161/25

         RÅDETS AFGØRELSE 2011/357/FUSP
   af 20. juni 2011
   om ændring af afgørelse 2010/639/FUSP om restriktive foranstaltninger over for visse embedsmænd i Belarus
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 25. oktober 2010 afgørelse 2010/639/FUSP om restriktive foranstaltninger over for visse embedsmænd i Belarus (1).

               (2)

               I betragtning af situationens alvor i Belarus bør der pålægges yderligere restriktive foranstaltninger.

               (3)

               Desuden bør der opføres yderligere personer og enheder på listen over personer, der er omfattet af restriktive foranstaltninger, jf. bilag IIIA til afgørelse 2010/639/FUSP.

               (4)

               Afgørelse 2010/639/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2010/639/FUSP ændres således:

               1.

               Titlen på afgørelse 2010/639/FUSP affattes således:

               2.

               Følgende artikler indsættes:
               »Artikel 3a
               1.   Salg, levering, overførsel eller eksport af våben og af alle typer materiel i tilknytning hertil, herunder våben og ammunition, militærkøretøjer og militært udstyr, paramilitært udstyr samt reservedele hertil, såvel som udstyr, der kan anvendes til intern undertrykkelse, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Belarus forbydes, uanset om de har oprindelse i medlemsstaterne eller ej.
               2.   Det er forbudt

                           a)

                           direkte eller indirekte at yde teknisk bistand, udøve mæglervirksomhed eller levere andre tjenester i tilknytning til produkter som omhandlet i stk. 1 eller i tilknytning til levering, fremstilling, vedligeholdelse og anvendelse af sådanne produkter til fysiske eller juridiske personer, enheder eller organer i Belarus eller til anvendelse i Belarus

                           b)

                           direkte eller indirekte at levere finansieringsmidler eller finansiel bistand i tilknytning til produkter som omhandlet i artikel 1, herunder navnlig gavebistand, lån og eksportkreditforsikring, til salg, levering, overførsel eller eksport af sådanne produkter eller til ydelse af teknisk bistand, udøvelse af mæglervirksomhed eller levering af andre tjenester i tilknytning hertil, til alle fysiske eller juridiske personer, enheder eller organer i Belarus eller til anvendelse i Belarus

                           c)

                           bevidst og forsætligt at deltage i aktiviteter, hvis formål eller virkning er at omgå forbuddene i litra a) eller b).

                     Artikel 3b
               1.   Artikel 3a finder ikke anvendelse på

                           a)

                           salg, levering, overførsel eller eksport af ikke-dødbringende militært udstyr eller af udstyr, der kan anvendes til intern undertrykkelse, og som udelukkende er til humanitær brug eller beskyttelsesbrug eller til brug for FN's og Unionens institutionsopbygningsprogrammer eller Unionens og FN's krisestyringsoperationer

                           b)

                           salg, levering, overførsel eller eksport af ikke-kampmæssige køretøjer, der er fremstillet eller udstyret med materialer til ballistisk beskyttelse, og som udelukkende er bestemt til beskyttelsesbrug for Unionens og dens medlemsstaters personale i Belarus

                           c)

                           ydelse af teknisk bistand, mæglervirksomhed eller andre tjenester i forbindelse med sådant udstyr eller sådanne programmer og operationer

                           d)

                           levering af finansieringsmidler og finansiel bistand i forbindelse med sådant udstyr eller sådanne programmer og operationer,

                     hvis sådan eksport og bistand på forhånd er godkendt af den relevante kompetente myndighed.
               2.   Artikel 3a finder ikke anvendelse på beskyttelsesbeklædning, herunder skudsikre veste og militærhjelme, der midlertidigt og udelukkende til personlig brug eksporteres til Belarus af personel fra FN eller fra Unionen eller dens medlemsstater, repræsentanter for medierne, humanitært hjælpepersonale, ulandsfrivillige og tilknyttet personale.«.

         Artikel 2
   De personer og enheder, der er opført på listen i bilaget til nærværende afgørelse, tilføjes til listen i bilag IIIA til afgørelse 2010/639/FUSP.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 20. juni 2011.

            På Rådets vegne

         C. ASHTON

            Formand

      (1)  EUT L 280 af 26.10.2010, s. 18.

      BILAG

         Personer og enheder, der er omhandlet i artikel 2

      A.   Personer

                  Navn
                  Engelsk translitteration af belarussisk skrivemåde
                  Engelsk translitteration af russisk skrivemåde

                  Navn
                  (belarussisk skrivemåde)

                  Navn
                  (russisk skrivemåde)

                  Fødested og fødselsdato, andre identificerende oplysninger
                  (pasnummer …)

                  Begrundelse

                  1

                  Andrey Kazheunikau
                  Andrey Kozhevnikov

                  Андрэй Кажэўнiкаў

                  Андрей Кожевников

                  Offentlig anklager i sagen mod tidligere præsidentkandidater Vladimir Neklyaev ogVitaly Rimashevsky, medlemmer af Neklyaevs kampagnegruppe Andrei Dmitriev, Aleksandr Feduta og Sergei Vozniak samt mod næstformand i Young Front Anastasia Polozhanka. Det anklageskrift, han fremlagde, var klart politisk motiveret og oplagt i strid med strafferetsplejeloven. Det tager udgangspunkt i en fejlagtig klassificering af begivenhederne den 19. december 2010, og det er ikke underbygget af bevismateriale, beviser og vidneudsagn.

                  2

                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)

                  Грачова Людмiла

                  Грачева Людмила

                  Dommer ved Leninski distriktsret i Minsk. Hun arbejdede med retssagerne mod tidligere præsidentkandidater Nikolai Statkevich og Dmitri Uss samt mod politiske aktivister og civilsamfundsaktivister Andrei Pozniak, Aleksandr Klaskovski, Aleksandr Kvetkevich, Artiom Gribkov og Dmitri Bulanov. Hun gennemførte retssagen i klar strid med strafferetsplejeloven. Hun støttede anvendelsen af irrelevant bevismateriale og irrelevante vidneudsagn mod de anklagede.

                  3

                  Chubkavets Kiril
                  Chubkovets Kirill

                  Чубкавец Кiрыл

                  Чубковец Кирилл

                  Offentlig anklager i retssagen mod tidligere præsidentkandidater Nikolai Statkevich og Dmitri Uss samt mod politiske aktivister og civilsamfundsaktivister Andrei Pozniak, Aleksandr Klaskovski, Aleksandr Kvetkevich, Artiom Gribkov og Dmitri Bulanov. Det anklageskrift, han fremlagde, var klart politisk motiveret og oplagt i strid med strafferetsplejeloven. Det tog udgangspunkt i en fejlagtig klassificering af begivenhederne den 19. december 2010, og det er ikke underbygget af bevismateriale, beviser og vidneudsagn

                  4

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  Født den 1. juli 1957 i byen Berdyansk, Zaporozhskaya Oblast, i Ukraine
                  Nuværende pasnummer: MP2405942

                  Person med tilknytning til præsident Lukashenko og hans familie. Præsident Lukashenkos økonomiske chefrådgiver og central finansiel sponsor af Lukashenkoregimet. Formand for aktionærrådet i Beltechexport, den største virksomhed for eksport og import af forsvarsmateriel i Belarus.

      B.   Enheder

                  Navn
                  Engelsk translitteration af belarussisk skrivemåde
                  Engelsk translitteration af russisk skrivemåde

                  Navn
                  (belarussisk skrivemåde)

                  Navn
                  (russisk skrivemåde)

                  Identificerende oplysninger

                  Begrundelse

                  1

                  Beltechexport

                  ЗАО »Белтехэкспорт«

                              Republikken Hviderusland,

                              220012, Minsk,

                              Nezavisimost ave., 86-B

                              Tlf: (+375 17) 263-63-83,

                              Fax: (+375 17) 263-90-12

                  Enhed kontrolleret af Peftiev Vladimir

                  2

                  Sport-Pari
                  (operatør af det republikanske lotteriselskab)

                  ЗАО »Спорт-пари« (оператор республиканской лотереи)

                  Enhed kontrolleret af Peftiev Vladimir

                  3

                  Private Unitary Enterprise (PUE) BT Telecommunications

                  частное унитарное предприятие ЧУП »БТ Телекоммуникации«

                  Enhed kontrolleret af Peftiev Vladimir


title: Europa-Parlamentets afgørelse (EU) 2016/1478 af 28. april 2016 om decharge for gennemførelsen af Den Europæiske Unions almindelige budget for regnskabsåret 2014, Sektion VII — Regionsudvalget

text:
               14.9.2016

               DA

               Den Europæiske Unions Tidende

               L 246/151

         EUROPA-PARLAMENTETS AFGØRELSE (EU) 2016/1478
   af 28. april 2016
   om decharge for gennemførelsen af Den Europæiske Unions almindelige budget for regnskabsåret 2014, Sektion VII — Regionsudvalget
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2014 (1),

               —

               der henviser til det konsoliderede årsregnskab for Den Europæiske Union for regnskabsåret 2014 (COM(2015) 377 — C8-0205/2015) (2),

               —

               der henviser til Revisionsrettens årsberetning om budgetgennemførelsen i regnskabsåret 2014, med institutionernes svar (3),

               —

               der henviser til Revisionsrettens erklæring (4) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (5), særlig artikel 55, 99, 164, 165 og 166,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget (A8-0132/2016),

               1.

               meddeler Regionsudvalgets generalsekretær decharge for gennemførelsen af Regionsudvalgets budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Regionsudvalget, Det Europæiske Råd, Rådet, Kommissionen, Revisionsretten, Den Europæiske Ombudsmand, Den Europæiske Tilsynsførende for Databeskyttelse og Tjenesten for EU's Optræden Udadtil og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 51 af 20.2.2014.

      (2)  EUT C 377 af 13.11.2015, s. 1.

      (3)  EUT C 373 af 10.11.2015, s. 1.

      (4)  EUT C 377 af 13.11.2015, s. 146.

      (5)  EUT L 298 af 26.10.2012, s. 1.


Avis juridique important

|

32003D0846

2003/846/EF: Kommissionens afgørelse af 5. december 2003 om overdragelse til gennemførelseskontorer af forvaltningen af støtten til førtiltrædelsesforanstaltninger inden for landbrug og udvikling af landdistrikter i Rumænien i førtiltrædelsesperioden

EU-Tidende nr. L 321 af 06/12/2003 s. 0062 - 0063

Kommissionens afgørelseaf 5. december 2003om overdragelse til gennemførelseskontorer af forvaltningen af støtten til førtiltrædelsesforanstaltninger inden for landbrug og udvikling af landdistrikter i Rumænien i førtiltrædelsesperioden(2003/846/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1266/1999 af 21. juni 1999 om samordning af støtten til ansøgerlandene som led i førtiltrædelsesstrategien og om ændring af forordning (EØF) nr. 3906/89(1), særlig artikel 12, stk. 2,under henvisning til Rådets forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(2), særlig artikel 4, stk. 5 og 6, ogud fra følgende betragtninger:(1) Det særlige program for landbrug og udvikling af landdistrikter i Rumænien (i det følgende benævnt Sapard) blev godkendt ved Kommissionens afgørelse af 12. december 2000(3), senest ændret ved Kommissionens afgørelse af 1. august 2003 i overensstemmelse med artikel 4, stk. 5 og 6, i forordning (EF) nr. 1268/1999.(2) Den rumænske regering og Kommissionen, der handler på Det Europæiske Fællesskabs vegne, undertegnede den 2. februar 2001 den flerårige finansieringsaftale om de tekniske, juridiske og administrative regler for gennemførelsen af Sapard, senest ændret ved den årlige finansieringsaftale for 2002, der blev undertegnet den 1. april 2003 og trådte endeligt i kraft den 12. maj 2003.(3) De rumænske myndigheder har udpeget Sapard-kontoret, en offentlig institution, der er en selvstændig juridisk person, og som er underlagt ministeriet for landbrug, skovbrug, vand og miljø, til at gennemføre nogle af de foranstaltninger, der er fastlagt i Sapard. Departementet for den nationale fond under ministeriet for offentlige finanser er blevet udpeget til at varetage de finansielle funktioner, der skal udføres i forbindelse med gennemførelsen af Sapard.(4) På grundlag af individuelle analyser af den nationale og sektorspecifikke kapacitet til at varetage program- eller projektforvaltning, finanskontrolprocedurer og strukturer vedrørende offentlige finanser som fastsat i artikel 12, stk. 2, i forordning (EF) nr. 1266/1999 vedtog Kommissionen afgørelse 2002/638/EF af 31. juli 2002 om overdragelse til gennemførelseskontorer af forvaltningen af førtiltrædelsesforanstaltninger inden for landbrug og udvikling af landdistrikter i Rumænien i førtiltrædelsesperioden(4) med hensyn til visse foranstaltninger i Sapard.(5) Kommissionen har foretaget en yderligere analyse efter artikel 12, stk. 2, i forordning (EF) nr. 1266/1999 med hensyn til foranstaltning 3.1 "investeringer i landbrugsbedrifter", foranstaltning 3.4 "udvikling og diversificering af økonomiske aktiviteter, så der skabes flere eller alternative beskæftigelses- og indkomstmuligheder" og foranstaltning 4.1 "forbedring af erhvervsuddannelsen" som fastsat i Sapard. Kommissionen mener, at Rumænien også med hensyn til disse foranstaltninger opfylder artikel 4, 5 og 6 i og bilaget til Kommissionens forordning (EF) nr. 2222/2000 af 7. juni 2000 om finansielle gennemførelsesbestemmelser til Rådets forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(5), og minimumsbetingelserne i bilaget til forordning (EF) nr. 1266/1999.(6) Derfor bør det krav om forhåndsgodkendelse, der er fastsat i artikel 12, stk. 1, i forordning (EF) nr. 1266/1999, fraviges, og det bør med hensyn til foranstaltning 3.1, 3.4 og 4.1 overlades til Sapard-kontoret og den nationale fond under ministeriet for offentlige finanser i Rumænien at forvalte støtten decentralt.(7) Da Kommissionens kontrol af foranstaltning 3.1, 3.4 og 4.1 er baseret på et system, der endnu ikke er fuldt operationelt med hensyn til alle relevante elementer, er det imidlertid hensigtsmæssigt foreløbigt at overlade forvaltningen af Sapard til Sapard-kontoret og den nationale fond under ministeriet for offentlige finanser i henhold til artikel 3, stk. 2, i forordning (EF) nr. 2222/2000.(8) Det kan først overvejes at overdrage forvaltningen af Sapard fuldstændigt til Sapard-kontoret, der er underlagt ministeriet for landbrug, skovbrug, vand og miljø, og til ministeriet for offentlige finanser, efter at der er foretaget yderligere kontrol for at sikre, at systemet fungerer tilfredsstillende, og efter at eventuelle henstillinger, som Kommissionen måtte fremsætte om overdragelse af forvaltningen af støtte til ovennævnte kontor og ministerium, er blevet efterkommet.(9) Den 22. juli 2003 foreslog de rumænske myndigheder regler for, hvornår udgifter er støtteberettigede, i henhold til artikel 4, stk. 1, i afsnit B i den flerårige finansieringsaftale. Denne liste blev delvis ændret ved brev af 22. september 2003. Kommissionen skal træffe afgørelse herom -TRUFFET FØLGENDE AFGØRELSE:Artikel 1Kravet om, at Kommissionen på forhånd skal godkende Rumæniens udvælgelse af projekter og indgåelse af kontrakter som fastsat i artikel 12, stk. 1, i forordning (EF) nr. 1266/1999 for foranstaltning 3.1, 3.4 og 4.1, fraviges hermed.Artikel 2Forvaltningen af Sapard overdrages foreløbigt til:1) Sapard-kontoret under Rumæniens ministerium for landbrug, skovbrug, vand og miljø, Negustori Street 1 B, Sektor 2, Bukarest, for gennemførelse af foranstaltning 3.1 "investeringer i landbrugsbedrifter", foranstaltning 3.4 "udvikling og diversificering af økonomiske aktiviteter, så der skabes flere eller alternative beskæftigelses- og indkomstmuligheder" og foranstaltning 4.1 "forbedring af erhvervsuddannelsen" som fastsat i det program for landbrug og udvikling af landdistrikter, der blev godkendt ved Kommissionens afgørelse K(2000) 3742 endelig den 12. december 2000, senest ændret ved Kommissionens afgørelse af den 1. august 2003.2) Den nationale fond under ministeriet for offentlige finanser, Apolodor Street 17, Sektor 5, RO 70663 Bukarest, som skal varetage de finansielle funktioner, der skal udføres i forbindelse med gennemførelsen af Sapard for foranstaltning 3.1, 3.4 og 4.1 for Rumænien.Artikel 3EF medfinansierer kun udgifter i henhold til denne afgørelse, hvis de er afholdt af modtagerne fra datoen for vedtagelsen af denne afgørelse, eller hvis senere, fra datoen for indgåelsen af det instrument, der udpeger dem til at være modtagere af det pågældende projekt, bortset fra gennemførligheds- og dermed forbundne undersøgelser, hvor denne dato sættes til at være den 12. december 2000, såfremt Sapard-kontoret i intet tilfælde har udbetalt støtten før datoen for vedtagelsen af denne afgørelse.Artikel 4Uden at foregribe eventuelle afgørelser om at yde støtte til individuelle modtagere i henhold til Sapard gælder de regler for, hvornår udgifter er støtteberettigede, som Rumænien har foreslået i brev nr. 1 015 af 22. juli 2003, registreret i Kommissionen under nr. 19 976, ændret ved brev nr. 11 012 af 22. september 2003 og registreret i Kommissionen under nr. 26 843.Udfærdiget i Bruxelles, den 5. december 2003.På Kommissionens vegneFranz FischlerMedlem af Kommissionen(1) EFT L 161 af 26.6.1999, s. 68.(2) EFT L 161 af 26.6.1999, s. 87. Forordning senest ændret ved forordning (EF) nr. 696/2003 (EUT L 99 af 17.4.2003, s. 24).(3) K(2000) 3742 endelig.(4) EFT L 206 af 3.8.2002, s. 31.(5) EFT L 253 af 7.10.2000, s. 5. Forordning senest ændret ved forordning (EF) nr. 188/2003 (EUT L 27 af 1.2.2003, s. 14).


Avis juridique important

|

32000D0457

2000/457/FUSP: Rådets afgørelse af 20. juli 2000 om iværksættelse af fælles holdning 1999/691/FUSP om støtte til de demokratiske kræfter i Forbundsrepublikken Jugoslavien (FRJ)

EF-Tidende nr. L 183 af 22/07/2000 s. 0004 - 0004

Rådets afgørelseaf 20. juli 2000om iværksættelse af fælles holdning 1999/691/FUSP om støtte til de demokratiske kræfter i Forbundsrepublikken Jugoslavien (FRJ)(2000/457/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 23, stk. 2,under henvisning til fælles holdning 1999/691/FUSP vedtaget af Rådet den 22. oktober 1999 vedrørende støtte til de demokratiske kræfter i Forbundsrepublikken Jugoslavien (FRJ)(1), særlig artikel 1, ogud fra følgende betragtninger:(1) Efter artikel 1 i fælles holdning 1999/691/FUSP forpligter Den Europæiske Union sig til aktivt at støtte alle kræfter i FRJ, der viser, at de går fuldt ind for de demokratiske værdier. I denne forbindelse har Rådet vedtaget afgørelse 2000/82/FUSP(2), der iværksætter nævnte fælles holdning for så vidt angår "energi for demokrati"-initiativet.(2) Visse demokratiske serbiske kommuner bør støttes ved at levere dem asfalt. Disse leverancer indgår i "energi for demokrati"-initiativet. Da asfalt er et olieprodukt, har levering heraf samme politiske formål som nævnte initiativ, og det begunstigede udvælges efter samme kriterier.(3) Det er nødvendigt at træffe en afgørelse om, hvilke kommuner nævnte initiativ skal udstrækkes til at gælde for.(4) Der er behov for en yderligere aktion fra Fællesskabets side for at gennemføre den nedenfor omhandlede foranstaltning -TRUFFET FØLGENDE AFGØRELSE:Artikel 1Inden for rammerne af den i artikel 1 i fælles holdning 1999/691/FUSP nævnte støtte til demokratiseringen i FRJ tillades det at levere, sælge eller eksportere olie og olieprodukter til følgende serbiske kommuner: Cacak, Pancevo, Uzice, Kikinda, Arilje, Pozega, Presevo og Sabac.Artikel 2Denne afgørelse får virkning på dagen for vedtagelsen.Artikel 3Denne afgørelse offentliggøres i EF-Tidende.Udfærdiget i Bruxelles, den 20. juli 2000.På Rådets vegneF. ParlyFormand(1) EFT L 273 af 23.10.1999, s. 1.(2) EFT L 26 af 2.2.2000, s. 1.


title: 2010/441/FUSP: Rådets afgørelse 2010/441/FUSP af 11. august 2010 om forlængelse af mandatet for Den Europæiske Unions særlige repræsentant ved Den Afrikanske Union

text:
               12.8.2010

               DA

               Den Europæiske Unions Tidende

               L 211/23

         RÅDETS AFGØRELSE 2010/441/FUSP
   af 11. august 2010
   om forlængelse af mandatet for Den Europæiske Unions særlige repræsentant ved Den Afrikanske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 6. december 2007 vedtog Rådet fælles aktion 2007/805/FUSP (1) om udnævnelse af Koen VERVAEKE som Den Europæiske Unions særlige repræsentant (i det følgende benævnt »EUSR«) ved Den Afrikanske Union (AU).

               (2)

               Den 1. december 2008 vedtog Rådet fælles aktion 2008/898/FUSP (2) om forlængelse af EUSR's mandat indtil den 28. februar 2010.

               (3)

               Den 25. februar 2010 vedtog Rådet afgørelse 2010/119/FUSP (3) om ændring af EUSR's mandat og ændring af dette indtil den 31. august 2010.

               (4)

               EUSR's mandat bør forlænges indtil den 31. august 2011. EUSR's mandat kan dog afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (i det følgende benævnt »HR«) efter ikrafttrædelsen af afgørelsen om oprettelse af Tjenesten for EU's Optræden Udadtil.

               (5)

               EUSR skal gennemføre sit mandat under forhold, der muligvis vil blive forværret og vil kunne skade målene for den fælles udenrigs- og sikkerhedspolitik, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Koen VERVAEKES mandat som EUSR ved Den Afrikanske Union (AU) forlænges indtil den 31. august 2011. EUSR's mandat kan afsluttes tidligere, hvis Rådet træffer afgørelse herom efter forslag fra HR efter ikrafttrædelsen af afgørelsen om oprettelse af Tjenesten for EU's Optræden Udadtil.
   Artikel 2
   Politikmål
   EUSR's mandat bygger på EU's overordnede politikmål til støtte for Afrikas bestræbelser på at opbygge en fredelig, demokratisk fremtid præget af velstand som fastsat i EU's Afrikastrategi. Disse mål omfatter:

               a)

               styrkelse af EU's politiske dialog og de bredere forbindelser med AU

               b)

               udbygning af partnerskabet mellem EU og AU på alle de områder, der er omfattet af EU's Afrikastrategi, som et bidrag til udvikling og gennemførelse af EU's Afrikastrategi i partnerskab med AU under iagttagelse af princippet om afrikansk ejerskab og i et tættere samarbejde med de afrikanske repræsentanter i multilaterale fora i samordning med multilaterale partnere

               c)

               samarbejde med og støtte til AU gennem støtte til institutionsopbygning og styrkelse af forholdet mellem EU's og AU's institutioner, herunder gennem udviklingsbistand, med henblik på at fremme følgende områder:
               —   fred og sikkerhed: forudse, forebygge, forvalte, mægle i og løse konflikter, støtte bestræbelserne på at fremme fred og stabilitet, støtte postkonflikt-genopbygning
               —   menneskerettigheder og god regeringsførelse: fremme og beskytte menneskerettighederne; fremme grundlæggende frihedsrettigheder og overholdelse af retsstatsprincippet; gennem politisk dialog og økonomisk og teknisk bistand støtte Afrikas bestræbelser på at overvåge og forbedre god regeringsførelse; støtte udbredelsen af participatorisk demokrati og klare ansvarsforhold; støtte kampen mod korruption og organiseret kriminalitet og yderligere fremme bestræbelserne på at løse spørgsmålet om børn og væbnede konflikter i alle dets aspekter
               —   bæredygtig vækst, regional integration og handel: støtte bestræbelserne på at skabe sammenkoblingsmuligheder og lette befolkningens adgang til vand og sanitet, energi og informationsteknologi; fremme stabile, effektive og harmoniserede erhvervsretlige rammer; støtte Afrikas integration i verdenshandelssystemet, bistå de afrikanske lande med at leve op til EU's regler og standarder; støtte Afrika i indsatsen mod virkningerne af klimaændringerne
               —   investering i mennesker: støtte indsatsen på områder som ligestilling mellem mænd og kvinder, sundhed, fødevareforsyningssikkerhed og uddannelse, fremme udvekslingsprogrammer, universitetsnetværker og ekspertisecentre, tackle hovedårsagerne til migration.

         EU vil endvidere spille en central rolle i gennemførelsen af den fælles EU-Afrika-strategi, der skal videreudvikle og konsolidere det strategiske partnerskab mellem Afrika og EU.
   Artikel 3
   Mandat
   Med henblik på at virkeliggøre den fælles udenrigs- og sikkerhedspolitik (FUSP)-/den fælles sikkerheds- og forsvarspolitik (FSFP)-aspekterne af målene i artikel 2 har EUSR mandat til at:

               a)

               styrke EU’s samlede indflydelse på og koordinering af den Addis Abeba-baserede dialog med AU og AU-Kommissionen vedrørende hele det spektrum af FUSP/FSFP-spørgsmål, der hører ind under forbindelserne mellem EU og AU

               b)

               sikre politisk repræsentation på et passende niveau, der svarer til EU’s væsentlige rolle som politisk, finansiel og institutionel samarbejdspartner for AU og den trinvise ændring, der er nødvendig i dette partnerskab på grund af AU's stadig højere politiske profil på den internationale scene

               c)

               repræsentere EU’s holdninger og politikker, hvis Rådet beslutter dette, i tilfælde, hvor AU indtager en fremtrædende rolle i en krisesituation, hvor der ikke er udnævnt en EUSR

               d)

               bidrage til at opnå bedre koordination, sammenhæng og overensstemmelse mellem EU's politikker og foranstaltninger i forhold til AU og bidrage til at forbedre koordineringen inden for den bredere partnergruppe og dens forbindelse med AU

               e)

               nøje følge og indberette alle relevante begivenheder på AU-plan

               f)

               opretholde nær kontakt med AU-Kommissionen, andre AU-organer, de afrikanske subregionale organisationers missioner ved AU og AU-medlemsstaternes missioner ved AU

               g)

               lette forbindelserne/samarbejdet mellem AU og de afrikanske subregionale organisationer, navnlig på de områder, hvor EU yder støtte

               h)

               tilbyde rådgivning og yde støtte til AU efter anmodning inden for de områder, der er nævnt i EU's Afrikastrategi

               i)

               tilbyde rådgivning og yde støtte med henblik på opbygning af AU's krisestyringskapacitet

               j)

               koordinere med og støtte aktioner, der iværksættes af EUSR med mandat i AU’s medlems-stater/regioner, på grundlag af en klar opgavefordeling, og

               k)

               opretholde nære kontakter og fremme koordinering med AU's centrale internationale partnere, der er repræsenteret i Addis Abeba, navnlig De Forenede Nationer, men også ikke-statslige aktører, vedrørende hele det spektrum af FUSP/FSFP-spørgsmål, der hører ind under forbindelserne mellem EU og AU.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (i det følgende benævnt »PSC«) skal opretholde privilegerede forbindelser med EUSR og være EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. september 2010 til den 31. august 2011 udgør 1 280 000 EUR.
   2.   Udgifterne forvaltes i overensstemmelse med de procedurer og regler, der gælder for EU's almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de finansielle midler, der stilles til rådighed i den forbindelse, ansvarlig for at sammensætte sin medarbejderstab. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR holder Rådet og Kommissionen løbende underrettet om sin medarbejderstabs sammensætning.
   2.   Medlemsstaterne og EU-institutionerne kan foreslå udstationering af medarbejdere til at arbejde sammen med EUSR. Løn til personale, der udstationeres af en medlemsstat eller af en EU-institution for at bistå EUSR, afholdes af henholdsvis den pågældende medlemsstat eller EU-institution. Eksperter, der udstationeres af medlemsstaterne ved Generalsekretariatet for Rådet, kan også udstationeres for at bistå EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats eller EU-institutions administrative myndighed og udfører deres pligter og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtsparten/-parterne, alt efter hvad der er relevant. Medlemsstaterne og Kommissionen yder den fornødne støtte med henblik herpå.
   Artikel 8
   EU's klassificerede informationers sikkerhed
   EUSR og alle medarbejdere i dennes stab respekterer de sikkerhedsprincipper og minimumsstandarder, der er fastsat i Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (4), navnlig ved behandlingen af EU's klassificerede informationer.
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegation og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med sit mandat og på baggrund af sikkerhedssituationen i sit geografiske ansvarsområde træffe alle med rimelighed gennemførlige forholdsregler med hensyn til sikkerheden for det personale, der står under EUSR's direkte myndighed, navnlig ved:

               a)

               at udarbejde en missionsspecifik sikkerhedsplan på grundlag af retningslinjer fra Generalsekretariatet for Rådet, der bl.a. skal omfatte missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet samt styring af sikkerhedshændelser og en beredskabs- og evakueringsplan for missionen

               b)

               at sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               at sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som Generalsekretariatet for Rådet har opstillet for missionsområdet

               d)

               at sørge for, at alle vedtagne henstillinger, som fremsættes efter regelmæssige sikkerhedsvurderinger, gennemføres, og afgive skriftlige rapporter om deres gennemførelse og om andre sikkerhedsspørgsmål som led i midtvejsrapporterne og rapporterne om gennemførelsen af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR kan efter henstilling fra HR eller PSC aflægge rapport til Rådet for Udenrigs-anliggender.
   Artikel 12
   Koordinering
   1.   EUSR fremmer Unionens overordnede politiske koordinering. EUSR bidrager til at sikre, at alle EU-instrumenter på området sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt med de aktiviteter, der udføres af andre EUSR, som er aktive i regionen, alt efter hvad der er relevant. EUSR sørger for regelmæssig briefing af medlemsstaternes missioner og EU's delegationer.
   2.   Under arbejdet på stedet holdes der tæt forbindelse til cheferne for Unionens delegationer og medlemsstaternes missionschefer, der skal gøre deres bedste for at bistå EUSR i gennemførelsen af dennes mandat. EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger HR, Rådet og Kommissionen en fremskridtsrapport ved udgangen af februar 2011 og en samlet rapport om gennemførelsen af mandatet ved mandatets afslutning.
   Artikel 14
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 11. august 2010.

            På Rådets vegne

         S. VANACKERE

            Formand

      (1)  EUT L 323 af 8.12.2007, s. 45.

      (2)  EUT L 322 af 2.12.2008, s. 50.

      (3)  EUT L 49 af 26.2.2010, s. 26.

      (4)  EFT L 101 af 11.4.2001, s. 1.


title: 2012/567/EU: Europa-Parlamentets afgørelse af 10. maj 2012 om afslutning af regnskaberne for Det Europæiske Politiakademi for regnskabsåret 2010

text:
               17.10.2012

               DA

               Den Europæiske Unions Tidende

               L 286/167

         EUROPA-PARLAMENTETS AFGØRELSE
   af 10. maj 2012
   om afslutning af regnskaberne for Det Europæiske Politiakademi for regnskabsåret 2010
   (2012/567/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Politiakademi for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Politiakademi for regnskabsåret 2010, med akademiets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (3), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til Kommissionens afgørelse K(2011)4680 af 30. juni 2011 om samtykke til en undtagelse fra forordning (EF, Euratom) nr. 2343/2002 på anmodning af Det Europæiske Politiakademi,

               —

               der henviser til beretning af 12. juli 2010 fra Det Europæiske Politiakademi om godtgørelse af private udgifter (10/0257/KA),

               —

               der henviser til den eksterne revision bestilt af Det Europæiske Politiakademi (kontraktreferencenr. CEPOL/2010/001) om refusion af private udgifter,

               —

               der henviser til den endelige rapport om den femårige eksterne revision af Det Europæiske Politiakademi (kontraktreferencenr. CEPOL/CT/2010/002),

               —

               der henviser til årsberetningen for 2009 fra Generaldirektoratet for Retlige Anliggender, Frihed og Sikkerhed,

               —

               der henviser til 4. statusrapport for Det Europæiske Politiakademi om gennemførelsen af dets flerårige handlingsplan for 2010-2014,

               —

               der henviser til Revisionsrettens beretning om gennemførelsen af Det Europæiske Politiakademis flerårige handlingsplan for 2010-2014,

               —

               der henviser til notat fra Den Interne Revisionstjeneste (IAS) af 4. juli 2011 (ref. Ares (2011) 722479) om 3. statusrapport om gennemførelsen af Det Europæiske Politiakademis flerårige handlingsplan for 2010-2014,

               —

               der henviser til Det Europæiske Politiakademis beretning om gennemførelsen af Europa-Parlamentets afgørelse om »Decharge 2009: Det Europæiske Politiakademi« og bilagene hertil,

               —

               der henviser til Det Europæiske Politiakademis beretning om anvendelsen af dets indkøbsmanual i perioden 1. juli 2010 til 1. juli 2011 og bilaget hertil,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0119/2012),

               1.

               godkender afslutningen af regnskaberne for Det Europæiske Politiakademi for regnskabsåret 2010;

               2.

               pålægger sin formand at sende denne afgørelse til direktøren for Det Europæiske Politiakademi, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 134.

      (2)  EFT L 248 af 16.9.2002, s. 1.

      (3)  EUT L 256 af 1.10.2005, s. 63.

      (4)  EFT L 357 af 31.12.2002, s. 72.


title: Afgørelse om oprettelse og sammensætning af Delegationen til Det Parlamentariske Cariforum/EF-udvalg Europa-Parlamentets afgørelse af 15. juni 2010 om nedsættelse af og medlemstal for Delegationen til Det Parlamentariske Udvalg Cariforum-EU

text:
               12.8.2011

               DA

               Den Europæiske Unions Tidende

               CE 236/159

         Tirsdag den 15. juni 2010Afgørelse om oprettelse og sammensætning af Delegationen til Det Parlamentariske Cariforum/EF-udvalg
   P7_TA(2010)0211
   Europa-Parlamentets afgørelse af 15. juni 2010 om nedsættelse af og medlemstal for Delegationen til Det Parlamentariske Udvalg Cariforum-EU
   2011/C 236 E/30

      Europa-Parlamentet,
   der henviser til akt af 29. december 2008 om nedsættelse af Det Parlamentariske Udvalg Cariforum-EU,
   der henviser til forretningsordenens artikel 198,

               1.

               vedtager at nedsætte en delegation til Det Parlamentariske Udvalg Cariforum-EU;

               2.

               fastsætter delegationens medlemstal til 15 faste medlemmer;

               3.

               vedtager, at ni medlemmer skal stamme fra Udvalget om International Handel og seks fra Udviklingsudvalget;

               4.

               pålægger sin formand at sende denne afgørelse til Rådet og Kommissionen til orientering.


title: Udnævnelse af et medlem af Revisionsretten - Ladislav Balko Europa-Parlamentets afgørelse af 25. marts 2010 om den foreslåede udnævnelse af Ladislav Balko til medlem af Revisionsretten (C7-0023/2010 – 2010/0811(NLE))

text:
               7.1.2011

               DA

               Den Europæiske Unions Tidende

               CE 4/68

         Torsdag den 25. marts 2010Udnævnelse af et medlem af Revisionsretten - Ladislav Balko
   P7_TA(2010)0079
   Europa-Parlamentets afgørelse af 25. marts 2010 om den foreslåede udnævnelse af Ladislav Balko til medlem af Revisionsretten (C7-0023/2010 – 2010/0811(NLE))
   2011/C 4 E/18
   (Høring)

      Europa-Parlamentet,
   der henviser til EUF-traktatens artikel 286, stk. 2, der danner grundlag for Rådets høring af Parlamentet (C7-0023/2010),
   der henviser til, at Budgetkontroludvalget på sit møde den 15. marts 2010 foretog en høring af den af Rådet foreslåede kandidat til hvervet som medlem af Revisionsretten,
   der henviser til forretningsordenens artikel 108,
   der henviser til betænkning fra Budgetkontroludvalget (A7-0037/2010),

               A.

               der henviser til, at Ladislav Balko opfylder de i EUF-traktatens artikel 286, stk. 1, fastsatte krav,

               1.

               afgiver positiv udtalelse om Rådets forslag om udnævnelse af Ladislav Balko til medlem af Revisionsretten;

               2.

               pålægger sin formand at sende denne afgørelse til Rådet og til orientering til Revisionsretten samt til Den Europæiske Unions øvrige institutioner og medlemsstaternes revisionsinstitutioner.


title: 2006/344/EF: Rådets beslutning af  14. marts 2006  om at pålægge Tyskland, jf. artikel 104, stk. 9, i traktaten om oprettelse af Det Europæiske Fællesskab, at træffe foranstaltninger til den nedbringelse af underskuddet, som skønnes nødvendig for at rette op på situationen med et uforholdsmæssigt stort underskud

text:
               13.5.2006

               DA

               Den Europæiske Unions Tidende

               L 126/20

      RÅDETS BESLUTNING

   af 14. marts 2006
   om at pålægge Tyskland, jf. artikel 104, stk. 9, i traktaten om oprettelse af Det Europæiske Fællesskab, at træffe foranstaltninger til den nedbringelse af underskuddet, som skønnes nødvendig for at rette op på situationen med et uforholdsmæssigt stort underskud
   (2006/344/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 104, stk. 9,
   under henvisning til henstilling fra Kommissionen efter traktatens artikel 104, stk. 7, og
   ud fra følgende betragtninger:

               (1)

               I henhold til traktatens artikel 104, stk. 1, skal medlemsstaterne undgå uforholdsmæssigt store offentlige underskud.

               (2)

               Stabilitets- og vækstpagten er baseret på målsætningen om sunde offentlige finanser som et middel til at forbedre betingelserne for prisstabilitet og en stærk holdbar vækst, der bidrager til jobskabelse. Stabilitets- og vækstpagten omfatter Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud (1).

               (3)

               Resolutionen fra Det Europæiske Råd i Amsterdam den 17. juni 1997 om stabilitets- og vækstpagten (2) opfordrer højtideligt alle parter, dvs. medlemsstaterne, Rådet og Kommissionen, til at gennemføre traktaten og stabilitets- og vækstpagten strengt og rettidigt.

               (4)

               Ved beslutning 2003/89/EF (3) fastslog Rådet i overensstemmelse med traktatens artikel 104, stk. 6, at der forelå et uforholdsmæssigt stort underskud i Tyskland.

               (5)

               I overensstemmelse med traktatens artikel 104, stk. 7, og artikel 3, stk. 4, i forordning (EF) nr. 1467/97 rettede Rådet en henstilling til Tyskland den 21. januar 2003 om hurtigst muligt og senest i 2004 at bringe det uforholdsmæssigt store underskud til ophør. Henstillingen blev offentliggjort. Som anført i Kommissionens meddelelse af 14. december 2004, tiltrådt af Rådet den 18. januar 2005, bør året 2005 — i lyset af de unikke omstændigheder, der er fremkaldt af Rådets konklusioner af 25. november 2003 og Domstolens kendelse af 13. juli 2004 — anses for at være den relevante frist for korrektionen af det uforholdsmæssigt store underskud.

               (6)

               Det offentlige underskud i Tyskland har ligget et godt stykke over traktatens referenceværdi på 3 % af BNP siden 2002. Gældskvoten er steget fra under traktatens referenceværdi på 60 % af BNP i 2001 til de forventede 69 % af BNP i 2006.

               (7)

               Ifølge data fra Eurostat lå det offentlige underskud i Tyskland på 3,3 % af BNP i 2005. Disse data, som afventer en yderligere vurdering af kvaliteten, er baseret på en foreløbig indberetning fra Tyskland i henhold til Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (4), som blev forelagt for Kommissionen den 24. februar 2006. På grundlag af de i øjeblikket foreliggende oplysninger og under hensyntagen til de budgetplaner, den tyske regering hidtil har vedtaget, vil det offentlige underskud ydermere fortsat ligge over traktatens referenceværdi også i 2006, hvilket bekræfter, at det uforholdsmæssigt store underskud ikke er blevet korrigeret.

               (8)

               I artikel 10, stk. 3, i forordning (EF) nr. 1467/97 fastsættes det, at hvis de faktiske data i henhold til forordning (EF) nr. 3605/93 viser, at en deltagende medlemsstat ikke har korrigeret et uforholdsmæssigt stort underskud inden for de frister, der er fastsat i en henstilling efter traktatens 104, stk. 7, træffer Rådet straks en beslutning i henhold til traktatens artikel 104, stk. 9, der pålægger medlemsstaten inden for en bestemt frist at træffe foranstaltninger til den nedbringelse af underskuddet, som Rådet skønner nødvendig for at rette op på situationen.

               (9)

               I Kommissionens prognose fra efteråret 2005 forventedes 2005-underskuddet at ligge på 3,9 % af BNP (5). På grundlag af en uændret politik forventedes der i Kommissionens prognose et underskud på henholdsvis 3,7 % og 3,3 % af BNP i 2006 og 2007. Den reelle vækst i BNP forventedes at ligge på 0,8 % i 2005, 1,2 % i 2006 og 1,6 % i 2007 med et outputgab, der ikke lukkes fuldstændigt i prognoseperioden. På denne baggrund og i lyset af den stadig skrøbelige økonomiske situation udformede den tyske regering efter valget den 18. september 2005 en strategi, som skal bringe det offentlige underskud ned under traktatens referenceværdi senest i 2007. Regeringen begyndte at implementere denne konsolideringsstrategi i december 2005 med vedtagelsen af de første foranstaltninger deri. Den 22. februar 2006 vedtog regeringen forslaget til forbundsbudget for 2006 og bl.a. også lovforslaget om forhøjelse af den centrale momssats fra 16 % til 19 % fra og med 1. januar 2007.

               (10)

               Den 22. februar 2006 offentliggjorde det tyske statistiske kontor tallene for væksten i BNP og det offentlige underskud i 2005, som lå på henholdsvis 0,9 % og 3,3 % af BNP. Forskellen i forhold til Kommissionens efterårsprognose skyldes i stort omfang bedre end forventede indtægter hen imod slutningen af 2005. I Kommissionens foreløbige prognose, som blev offentliggjort den 21. februar 2006, forventes det reale BNP at vokse med 1,5 % i 2006, hvilket ligger en smule over den lave potentielle vækstrate. Det skal bemærkes, at denne fremskrivning giver et skævt billede i opadgående retning som følge af den indenlandske efterspørgsels forventede reaktion på den planlagte stigning i momssatsen. Under hensyntagen til de efterfølgende økonomiske virkninger forventes væksten i BNP i 2007 i øjeblikket at ligge tæt på 1 %. I overensstemmelse med ovennævnte makroøkonomiske prognose forventes det nominelle underskud at forblive en smule over 3 % af BNP i 2006, men at falde til klart under referenceværdien i 2007. Efter en forbedring på lidt under 0,5 % mellem 2004 og 2005 forventes det strukturelle underskud (dvs. underskuddet i konjunkturkorrigerede termer, eksklusive engangsforanstaltninger og midlertidige foranstaltninger) af Kommissionens tjenestegrene at forblive stort set uændret i procent af BNP mellem 2005 og 2006 og at indsnævres med mindst 1 % af BNP i 2007.

               (11)

               Der skal tages hensyn til følgende faktorer, når der fastsættes en frist for korrektionen af det uforholdsmæssigt store underskud. For det første indgår den budgetmæssige tilpasning, der gennemføres, i en omfattende strategi sammen med de planlagte foranstaltninger, der allerede befinder sig på et fremskredent stadium i vedtagelsesprocessen, hvilket reducerer usikkerheden omkring effektiviteten af konsolideringen. Disse foranstaltninger er af strukturel karakter og indeholder ingen engangsforanstaltninger. For det andet afspejler de begrænsede virkninger med hensyn til nedbringelse af det strukturelle underskud, der forventes i 2006, i det mindste delvis det forhold, at nogle af de allerede gennemførte foranstaltninger først giver resultater med forsinkelse. For det tredje kan en strukturel tilpasning på mindst 1 % af BNP i 2006 og 2007 som planlagt af regeringen anses for at være forenelig med bestemmelserne i stabilitets- og vækstpagten, herunder den krævede årlige forbedring af den konjunkturkorrigerede saldo eksklusive engangsforanstaltninger og midlertidige foranstaltninger på mindst 0,5 % af BNP som benchmark. På grundlag af den samlede makroøkonomiske prognose, der er beskrevet i betragtning 10, skulle en sådan tilpasning, som skal gennemføres strengt, være tilstrækkelig til at korrigere det uforholdsmæssigt store underskud på permanent og holdbar måde.

               (12)

               På baggrund af disse faktorer ser det ud til, at det uforholdsmæssigt store underskud skulle blive korrigeret senest i 2007. Benchmarken på 0,5 % af BNP om året for den strukturelle forbedring skal overholdes i kumulative termer i 2006 og 2007.

               (13)

               I henhold til traktatens artikel 104, stk. 9, andet afsnit, kan Rådet bede Tyskland om at aflægge rapporter efter en bestemt tidsplan for at kunne undersøge, hvilke tilpasningsbestræbelser der er gjort for at overholde denne beslutning. Tyskland bør aflægge rapport til Kommissionen senest den 14. juli 2006 med en beskrivelse af de foranstaltninger, der er truffet, og som planlægges for at efterkomme denne beslutning. Rapporten bør bl.a. indeholde en budgetmæssig vurdering af foranstaltningerne, med en opgørelse af deres virkninger for budgetresultatet i både 2006 og 2007, med henblik på korrektion af det uforholdsmæssigt store underskud og en analyse af de eventuelle risici, der er forbundet med det antagne makroøkonomiske scenario. Kommissionen evaluerer denne rapport med henblik på at vurdere de fremskridt, der er sket i retning af korrektion af det uforholdsmæssigt store underskud. Tyskland bør indsende yderligere rapporter i overensstemmelse med de frister for indberetning af det offentliges underskud og gæld, som er fastsat i artikel 4 i forordning (EF) nr. 3605/93.

               (14)

               Tilpasningsforanstaltningerne bør sikre en varig forbedring i den offentlige saldo. For at sikre en holdbar budgetkonsolidering i retning af Tysklands mellemfristede målsætning om et afbalanceret budget i strukturelle termer er det nødvendigt at reducere det strukturelle underskud med mindst 0,5 % af BNP om året efter korrektion af det uforholdsmæssigt store underskud —

         VEDTAGET FØLGENDE BESLUTNING:
   Artikel 1
   1.   Tyskland bringer den nuværende situation med et uforholdsmæssigt stort underskud til ophør hurtigst muligt og senest i 2007.
   2.   I 2006 og 2007 skal Tyskland sikre en kumulativ forbedring af landets konjunkturkorrigerede saldo eksklusive engangsforanstaltninger og midlertidige foranstaltninger på mindst et procentpoint.
   Artikel 2
   1.   Tyskland fremlægger senest den 14. juli 2006 en rapport over de foranstaltninger, der er truffet til at efterkomme denne beslutning. Kommissionen evaluerer rapporten med henblik på at vurdere de fremskridt, der er sket i retning af en korrektion af det uforholdsmæssigt store underskud.
   2.   Tyskland fremlægger yderligere rapporter for Kommissionen senest den 1. oktober 2006, 1. april 2007, 1. oktober 2007 og 1. april 2008 med en undersøgelse af de fremskridt, der er sket med hensyn til at efterkomme denne beslutning.
   Artikel 3
   Tyskland træffer de nødvendige foranstaltninger for at sikre, at budgetkonsolideringen i retning af landets mellemfristede målsætning om et afbalanceret budget i strukturelle termer fastholdes gennem en nedbringelse af det strukturelle underskud med mindst 0,5 % af BNP om året, efter at det uforholdsmæssigt store underskud er blevet korrigeret.
   Artikel 4
   Denne beslutning er rettet til Forbundsrepublikken Tyskland.

      Udfærdiget i Bruxelles, den 14. marts 2006.

            På Rådets vegne

         K.-H. GRASSER

            Formand

      (1)  EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

      (2)  EFT C 236 af 2.8.1997, s. 1.

      (3)  EUT L 34 af 11.2.2003, s. 16.

      (4)  EFT L 332 af 31.12.1993, s. 7. Senest ændret ved forordning (EF) nr. 103/2005 (EUT L 337 af 22.12.2005, s. 1).

      (5)  Dette var stort set i overensstemmelse med det tal, som de tyske myndigheder indberettede den 1. september 2005 (3,7 % af BNP), idet den vigtigste forskel stammede fra den securitisering, som var foretaget af pensionskontoret for tidligere posttjenestemænd, og som ikke blev behandlet som underskudsreducerende i efterårsprognosen.


title: 2012/378/EU: Rådets afgørelse af 10. juli 2012 om beskikkelse af en spansk suppleant til Regionsudvalget

text:
               13.7.2012

               DA

               Den Europæiske Unions Tidende

               L 182/41

         RÅDETS AFGØRELSE
   af 10. juli 2012
   om beskikkelse af en spansk suppleant til Regionsudvalget
   (2012/378/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som suppleant til Regionsudvalget, efter at Francisco DE LA TORRE PRADOs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, dvs. indtil den 25. januar 2015:

               —

               Fernando MARTÍNEZ MAILLO, Presidente de la Diputación de Zamora.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 10. juli 2012.

            På Rådets vegne

         V. SHIARLY

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


Avis juridique important

|

32003D0421

2003/421/EF: Kommissionens afgørelse af 20. maj 2003 om suspension af undersøgelsesproceduren vedrørende handelshindringer bestående i Republikken Colombias handelspraksis i forbindelse med importen af motorkøretøjer

EU-Tidende nr. L 143 af 11/06/2003 s. 0033 - 0034

Kommissionens afgørelseaf 20. maj 2003om suspension af undersøgelsesproceduren vedrørende handelshindringer bestående i Republikken Colombias handelspraksis i forbindelse med importen af motorkøretøjer(2003/421/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastsat i Verdenshandelsorganisationens regi(1), (i det følgende benævnt "forordningen"), ændret ved forordning (EF) nr. 356/95(2) særlig artikel 11, stk. 2, ogud fra følgende betragtninger:(1) Den 7. juli 2000 indgav Volkswagen AG en klage i henhold til artikel 4 i forordningen.(2) Volkswagen AG hævdede, at EU's eksport af motorkøretøjer til Republikken Colombia blev hæmmet af en handelshindring i henhold til artikel 2, stk. 1, i forordningen.(3) Den påståede handelshindring skyldtes den almindelige colombianske skattelov af 1996 (som ændret) (Estatuto Tributario), i henhold til hvilken der i momsmæssig henseende blev sondret mellem køretøjer, som var samlet eller fremstillet i Colombia, og køretøjer fremstillet eller samlet uden for Colombia. I henhold til denne lov var køretøjer i kategorien op til 1400 cm3, som var fremstillet eller samlet i Colombia, omfattet af en momssats på 20 %, medens importerede biler var omfattet af en momssats på 35 %.(4) Efter høring af det rådgivende udvalg, der er nedsat ved forordningen, besluttede Kommissionen, at klagen indeholdt tilstrækkeligt med beviser til at begrunde indledningen af en undersøgelsesprocedure. Der blev derfor den 18. august 2000 indledt en undersøgelsesprocedure(3).(5) Undersøgelsen gav tilstrækkeligt med beviser til, at der kunne drages den konklusion, at:- Republikken Colombia tilsidesatte sine forpligtelser i henhold til artikel III.2 i GATT 1994; den af klageren påviste praksis syntes derfor at være en handelshindring i henhold til artikel 2, stk. 1, i forordningen om handelshindringer- den ovenfor beskrevne diskriminerende momsordning, der var fastsat af Colombia for importerede biler, havde negative handelsmæssige virkninger i henhold til artikel 2, stk. 4, i forordningen om handelshindringer.(6) I overensstemmelse dermed blev det på grundlag af undersøgelsesproceduren fundet godtgjort, at det under hensyn til EU's interesse var nødvendigt at gribe ind for at fjerne de negative handelsmæssige virkninger af de colombianske handelshindringer.(7) For at sikre håndhævelsen af EU's rettigheder i henhold til de internationale handelsregler syntes det hensigtsmæssigt sammen med Colombia at undersøge mulighederne for en løsning i mindelighed, også på baggrund af den vanskelige politiske og økonomiske situation i Colombia.(8) I december 2001 nåede Europa-Kommissionen og Colombia til en forståelse, i henhold til hvilken Colombia forpligtede sig til ikke at udvide den nuværende momsmæssige forskelsbehandling af importerede motorkøretøjer på op til 1400 cm3 og senest den 1. juli 2005 at afskaffe denne. Under disse betingelser forpligtede Kommissionen sig til ikke at indlede WTO-tvistbilæggelsesprocedurer over for de foranstaltninger, der var omfattet af undersøgelsen i henhold til forordningen om handelshindringer. Det blev i arrangementet slået fast, at det ikke øver indflydelse på Det Europæiske Fællesskabs og Colombias retlige stilling.(9) I henhold til arrangementet skulle Kommissionen suspendere undersøgelsesproceduren vedrørende dette spørgsmål, så snart lovgivningen til gennemførelse af aftalen var vedtaget af det colombianske parlament.(10) Den colombianske regering forelagde den 20. maj 2002 det colombianske parlament et lovforslag, der sikrede den ovennævnte gradvise afskaffelse af momsforskellen, og forslaget blev vedtaget den 27. december 2002.(11) Undersøgelsesproceduren bør derfor suspenderes.(12) De i denne afgørelse omhandlede foranstaltninger er i overensstemmelse med udtalelse fra det rådgivende udvalg, der er nedsat ved forordningen -TRUFFET FØLGENDE AFGØRELSE:Eneste artikelDen undersøgelsesprocedure, der blev indledt den 18. august 2000 vedrørende handelshindringer bestående i Colombias handelspraksis i forbindelse med importen af motorkøretøjer, suspenderes.Udfærdiget i Bruxelles, den 20. maj 2003.På Kommissionens vegnePascal LamyMedlem af Kommissionen(1) EFT L 349 af 31.12.1994, s. 71.(2) EFT L 41 af 23.2.1995, s. 3.(3) EFT C 236 af 18.8.2000, s. 4.


Avis juridique important

|

31998D0701

98/701/RIA: Rådets afgørelse af 3. december 1998 om fælles regler for udfyldelse af den ensartet udformede opholdstilladelse

EF-Tidende nr. L 333 af 09/12/1998 s. 0008 - 0016

RÅDETS AFGØRELSE af 3. december 1998 om fælles regler for udfyldelse af den ensartet udformede opholdstilladelse (98/701/RIA) RÅDET FOR DEN EUROPÆISKE UNION HAR -under henvisning til fælles aktion 97/11/RIA af 16. december 1996 om ensartet udformning af opholdstilladelse (1), særlig artikel 2, stk. 1, ogud fra følgende betragtninger:For at sikre at opholdstilladelserne fremstår ensartet, er det nødvendigt at fastlægge fælles regler for udfyldelsen;denne afgørelse berører ikke medlemsstaternes kompetence med hensyn til anerkendelse af stater og territoriale enheder samt af pas og rejsedokumenter udstedt af disse stater eller enheder; tildelingen af koder i tillægget til denne afgørelse er af ren administrativ karakter og har ingen betydning for bestemmelsen af tredjelandsborgeres statsborgerskab -TRUFFET FØLGENDE AFGØRELSE:Artikel 1 Den ensartet udformede opholdstilladelse udfyldes i overensstemmelse med de nærmere regler i bilaget til denne afgørelse.Artikel 2 Mindst en gang om året gennemgår Rådet de nærmere regler og koder i bilaget og tillægget til denne afgørelse med henblik på en tilpasning heraf.Artikel 3 Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 3. december 1998.På Rådets vegneK. SCHLÖGLFormand(1) EFT L 7 af 10. 1. 1997, s. 1.BILAG I. NÆRMERE REGLER FOR UDFYLDELSE AF RUBRIKKERNE MED FÆLLES ANMÆRKNINGER PÅ DEN ENSARTET UDFORMEDE OPHOLDSTILLADELSE, NÅR DEN HAR FORM AF EN MÆRKAT. Mærkaten er i ID2-format (i overensstemmelse med størrelsen af ID2-standardkortet (ISO 7810)).Der er otte rubrikker, der om nødvendigt skal udfyldes i overensstemmelse med de tekniske specifikationer:1. Opholdstilladelsens nummer På dette sted står dokumentnummeret (beskyttet af særlige sikkerhedselementer og indledt af en bogstavkode i overensstemmelse med del 1, punkt 3.7 (forbogstav(er) som angivet i punkt 3.2) i de tekniske specifikationer.2. Navn Her angives efternavn(e) og fornavn(e) i nævnte rækkefølge. Der skal være fuldstændig overensstemmelse mellem det/de efternavn(e) og fornavn(e), der står i det dokument, mærkaten er klæbet ind i, og navnene på mærkaten.3. Gyldig til Her angives den relevante udløbsdato eller i givet fald et ord eller en kode, der angiver tidsubegrænset gyldighed.Medlemsstaterne meddeler Generalsekretariatet for Rådet de ord eller koder, der er nævnt i det foregående afsnit, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.Såfremt der angives en udløbsdato, skal den bestå af tre talgrupper på hver to cifre i følgende rækkefølge: to for dagen, to for måneden og to for året, som skal være adskilt af bindestreger; når tallet er under ti, skal det første ciffer være et nul (eksempel: 15-01-96=15. januar 1996).4. Udstedelsessted og -dato Her angives sted og dato for udstedelsen af opholdstilladelsen.Udstedelsesdatoen skal være angivet ved hjælp af tre talgrupper på hver to cifre i den rækkefølge, der er anført i punkt 3, tredje afsnit.5. Type opholdstilladelse Her angives, hvilken type opholdstilladelse medlemsstaten har udstedt til tredjelandsstatsborgeren.Det er ikke hensigtsmæssigt at harmonisere denne rubrik, da medlemsstaternes lovgivninger er forskellige. Medlemsstaterne meddeler dog Generalsekretariatet for Rådet de forskellige angivelser, de anfører i denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.6. Bemærkninger I denne rubrik kan medlemsstaterne angive oplysninger til nationalt brug, der er nødvendige i medfør af deres bestemmelser om tredjelandsstatsborgere, bl.a. oplysninger om arbejdstilladelse og pasnummer.Medlemsstaterne meddeler Generalsekretariatet for Rådet de forskellige faste angivelser, de anfører i denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.7. Dato, underskrift, tilladelse På dette sted kan den udstedende myndigheds underskrift og stempel og/eller indehaverens underskrift om nødvendigt anbringes.Hvis denne rubrik benyttes, skal datoen angives ved hjælp af tre talgrupper på hver to cifre i den rækkefølge, der er anført i punkt 3, tredje afsnit.Hvis den udstedende myndigheds stempel er påkrævet ifølge en medlemsstats lovgivning eller praksis, anbringes det i det rektangel, der er afgrænset: til højre af mærkatens højre kant, til venstre af rubrikken »Bemærkninger«, foroven af medlemsstatens nationale symbol og forneden af det maskinlæsbare felt.Det er ligeledes ønskeligt, at stemplet består af et rektangel, der er 1 cm højt og 2,5 cm bredt, hvori angives navnet på den myndighed, der har udstedt opholdstilladelsen, underskriften og/eller datoen. Underskriften og/eller datoen bør på hver side være indrammet af tre parallelle, vandrette linjer, hvoraf den midterste linje skal være halvt så lang som de to øvrige.8. Maskinlæsbart felt Det maskinlæsbare felt (herunder koder til angivelse af nationalitet eller anden status) skal udfyldes efter de standarder, der er gældende inden for Organisationen for International Civil Luftfart (ICAO), jf. de tekniske specifikationer. På anden linje anføres opholdstilladelsens nummer eller pasnummeret. De tre koder vedrørende indehaverens nationalitet eller status anføres i overensstemmelse med listen i tillægget.Medlemsstaterne meddeler Generalsekretariatet for Rådet, om de vil anføre opholdstilladelsens nummer eller pasnummeret. Sekretariatet udsender disse oplysninger til alle medlemsstaterne.II. NÆRMERE REGLER FOR UDFYLDELSE AF RUBRIKKERNE MED FÆLLES ANMÆRKNINGER PÅ DEN ENSARTET UDFORMEDE OPHOLDSTILLADELSE, NÅR DEN HAR FORM AF ET SELVSTÆNDIGT DOKUMENT Det selvstændige dokument er enten i ID1- eller ID2-format i overensstemmelse med ISO-standard 7810.1995. Begge formater indeholder tolv rubrikker, der om nødvendigt skal udfyldes i overensstemmelse med de tekniske specifikationer.A. FORSIDE 1. Opholdstilladelsens nummer På dette sted står dokumentnummeret indledt af en bogstavkode i overensstemmelse med del 2, punkt 3.2 (forbogstav(er) som angivet i del 1, punkt 3.2) i de tekniske specifikationer.2. Navn Her angives efternavn(e) og fornavn(e) i nævnte rækkefølge.3. Gyldig til Her angives den relevante udløbsdato eller i givet fald et ord eller en kode, der angiver tidsubegrænset gyldighed.Medlemsstaterne meddeler Generalsekretariatet for Rådet de ord eller koder, der er nævnt i det foregående afsnit, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.Såfremt der angives en udløbsdato, skal den bestå af tre talgrupper på hver to cifre i følgende rækkefølge: to for dagen, to for måneden og to for året, som skal være adskilt af bindestreger; når tallet er under ti, skal det første ciffer være et nul (eksempel: 15-01-96 = 15. januar 1996).4. Udstedelsessted og -dato Her angives sted og dato for udstedelsen af opholdstilladelsen.Udstedelsesdatoen skal være angivet ved hjælp af tre talgrupper på hver to cifre i den rækkefølge, der er anført i punkt 3, tredje afsnit.5. Type opholdstilladelse Her angives, hvilken type opholdstilladelse medlemsstaten har udstedt til tredjelandsstatsborgeren.Det er ikke hensigtsmæssigt at harmonisere denne rubrik, da medlemsstaternes lovgivninger er forskellige. Medlemsstaterne meddeler dog Generalsekretariatet for Rådet de forskellige angivelser, de anfører i denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.6. Bemærkninger I denne rubrik kan medlemsstaterne angive oplysninger til nationalt brug, der er nødvendige i medfør af deres bestemmelser om tredjelandsstatsborgere, bl.a. oplysninger om arbejdstilladelse.Medlemsstaterne meddeler Generalsekretariatet for Rådet de forskellige faste angivelser, de anfører i denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.7. Dato, underskrift, tilladelse På dette sted kan den udstedende myndigheds underskrift og stempel og/eller indehaverens underskrift om nødvendigt anbringes.Hvis denne rubrik benyttes, skal datoen angives ved hjælp af tre talgrupper på hver to cifre i den rækkefølge, der er anført i punkt 3, tredje afsnit.Hvis den udstedende myndigheds stempel er påkrævet ifølge en medlemsstats lovgivning eller praksis, anbringes det i det rektangel, der er afgrænset: til højre af det selvstændige dokuments højre kant, til venstre af rubrikken »Bemærkninger«, foroven af medlemsstatens nationale symbol og forneden af kortets nederste kant, hvis der er tale om et ID1-format, eller af det maskinlæsbare felt, hvis der er tale om et ID2-format.Det er ligeledes ønskeligt, at stemplet består af et rektangel, der er 1 cm højt og 2,5 cm bredt (1), hvori angives navnet på den myndighed, der har udstedt opholdstilladelsen, underskriften og/eller datoen. Underskriften og/eller datoen bør på hver side være indrammet af tre parallelle, vandrette linjer, hvoraf den midterste linje skal være halvt så lang som de to øvrige.B. BAGSIDE Hvis der er tale om et selvstændigt dokument, skal bagsiden indeholde felter til følgende yderligere oplysninger:8. Fødselsdato og fødested Her angives indehaverens fødested og fødselsdato.Fødestedet er navnet på den by, hvis denne er kendt, samt det land, hvor indehaveren er født. Fødelandet skal angives, eftersom indehaveren kan være statsborger i et andet land end fødelandet.Fødselsdatoen angives ved hjælp af tre talgrupper på hver to cifre i den rækkefølge, der er anført i punkt 3, tredje afsnit.9. Nationalitet Her angives indehaverens nationalitet eller eventuelle anden status.Indehaverens nationalitet anføres ved angivelse af navnet på det land, hvor udlændingen er statsborger, eller af vedkommendes eventuelle anden relevante status.Eksempel: Colombia10. Køn Her angives indehaverens køn i overensstemmelse med de ICAO-standarder, der gælder for det maskinlæsbare felt.Medlemsstaterne meddeler Generalsekretariatet for Rådet de forskellige faste angivelser, de anfører under denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.11. Bemærkninger I denne rubrik kan medlemsstaterne angive oplysninger til nationalt brug, der er nødvendige i medfør af deres bestemmelser om tredjelandsstatsborgere, f.eks. indehaverens adresse.Medlemsstaterne meddeler Generalsekretariatet for Rådet de forskellige faste angivelser, de anfører i denne rubrik, således at sekretariatet kan udarbejde en liste, der udsendes til alle medlemsstaterne. Denne liste kan ligeledes bruges som et yderligere middel til afsløring af forfalskninger.12. Maskinlæsbart felt [på bagsiden af dokumentet, hvis det er i ID1-format og på forsiden af dokumentet, hvis det er i ID2-format]Det maskinlæsbare felt (herunder koder til angivelse af nationalitet eller anden status) skal udfyldes efter de standarder, der er gældende inden for Organisationen for International Civil Luftfart (ICAO), jf. de tekniske specifikationer. De tre koder vedrørende indehaverens nationalitet eller status anføres i overensstemmelse med listen i tillægget.Tillæg >TABELPOSITION>>TABELPOSITION>(1) Størrelsen halveres, når der er tale om et ID1-format.


title: 2013/11/EU: Rådets afgørelse af 18. december 2012 om den holdning, der skal vedtages på Den Europæiske Unions vegne i Det Blandede EØS-udvalg til ændring af bilag IV (Energi) og bilag XXI (Statistikker) til EØS-aftalen

text:
               11.1.2013

               DA

               Den Europæiske Unions Tidende

               L 7/1

         RÅDETS AFGØRELSE
   af 18. december 2012
   om den holdning, der skal vedtages på Den Europæiske Unions vegne i Det Blandede EØS-udvalg til ændring af bilag IV (Energi) og bilag XXI (Statistikker) til EØS-aftalen
   (2013/11/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

               (2)

               Ifølge artikel 98 i EØS-aftalen kan Det Blandede EØS-udvalg beslutte at ændre bl.a. bilag IV og XXI hertil.

               (3)

               Bilag IV og XXI til EØS-aftalen indeholder særlige bestemmelser og ordninger vedrørende henholdsvis energi og statistikker.

               (4)

               Europa-Parlamentets og Rådets direktiv 2008/92/EF af 22. oktober 2008 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (3) bør indarbejdes i aftalen.

               (5)

               Ved direktiv 2008/92/EF ophæves Rådets direktiv 90/377/EØF af 29. juni 1990 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (4), der er indarbejdet i EØS-aftalen. Direktiv 90/377/EØF skal derfor ophæves i henhold til EØS-aftalen.

               (6)

               Liechtenstein skal fritages for de forpligtelser, der er fastsat i direktiv 2008/92/EF, med undtagelse af forpligtelsen til at fremlægge oplysninger om priserne for industrielle forbrugere i kategori IC for elektricitet og kategori I3 for gas.

               (7)

               Bilag IV og XXI til EØS-aftalen bør derfor ændres i overensstemmelse hermed.

               (8)

               Unionens holdning i Det Blandede EØS-udvalg bør baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som skal vedtages på Den Europæiske Unions vegne i Det Blandede EØS-udvalg til den foreslåede ændring af bilag IV (Energi) og bilag XXI (Statistikker) til EØS-aftalen, baseres på det udkast til Det Blandede EØS-udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. december 2012.

            På Rådets vegne

         S. ALETRARIS

            Formand

      (1)  EFT L 305 af 30.11.1994, s. 6.

      (2)  EFT L 1 af 3.1.1994, s. 3.

      (3)  EUT L 298 af 7.11.2008, s. 9.

      (4)  EFT L 185 af 17.7.1990, s. 16.

      UDKAST
      DET BLANDEDE EØS-UDVALGS AFGØRELSE Nr. …/…
      af
      om ændring af bilag IV (Energi) og bilag XXI (Statistikker) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:

                  (1)

                  Europa-Parlamentets og Rådets direktiv 2008/92/EF af 22. oktober 2008 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (omarbejdning) (1) bør indarbejdes i aftalen.

                  (2)

                  Ved direktiv 2008/92/EF ophæves Rådets direktiv 90/377/EØF af 29. juni 1990 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (2), der er indarbejdet i EØS-aftalen, og som derfor skal ophæves i henhold til EØS-aftalen.

                  (3)

                  Bilag IV og bilag XXI til EØS-aftalen bør derfor ændres i overensstemmelse hermed —

            VEDTAGET DENNE AFGØRELSE:
      Artikel 1
      Teksten til punkt 7 (Rådets direktiv 90/377/EØF) i bilag IV til EØS-aftalen affattes således:

         »32008 L 0092: Europa-Parlamentets og Rådets direktiv 2008/92/EF af 22. oktober 2008 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (omarbejdning) (EUT L 298 af 7.11.2008, s. 9) (3).

      Artikel 2
      Teksten til punkt 26 (Rådets direktiv 90/377/EØF) i bilag XXI til EØS-aftalen affattes således:

         »32008 L 0092: Europa-Parlamentets og Rådets direktiv 2008/92/EF af 22. oktober 2008 om en fællesskabsprocedure med hensyn til gennemsigtigheden af prisen på gas og elektricitet til den endelige forbruger i industrien (omarbejdning) (EUT L 298 af 7.11.2008, s. 9).
         Direktivets bestemmelser gælder i forbindelse med denne aftale med følgende tilpasning:
         Liechtenstein fritages for dette direktivs forpligtelser med undtagelse af forpligtelsen til at fremlægge oplysninger om priserne for industrielle forbrugere i kategori IC for elektricitet og kategori I3 for gas. Disse oplysninger (3 prisniveauer: priser ekskl. skatter og afgifter, priser ekskl. moms og andre refunderbare afgifter samt priser inkl. alle skatter, afgifter og moms) indgives en gang hvert halve år inden for 2 måneder efter referenceperioden ved at anvende de relevante spørgeskemaer fra Eurostat.«

      Artikel 3
      Den islandske og den norske udgave af direktiv 2008/92/EF, der offentliggøres i Den Europæiske Unions Tidendes EØS-tillæg, er begge autentiske.
      Artikel 4
      Denne afgørelse træder i kraft den …, forudsat at alle meddelelser er indgivet, jf. EØS-aftalens artikel 103, stk. 1 (4).
      Artikel 5
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-udvalgs vegne

               Formand

               Sekretærer for

               Det Blandede EØS-udvalg

         (1)  EUT L 298 af 7.11.2008, s. 9.

         (2)  EFT L 185 af 17.7.1990, s. 16.

         (3)  Kun angivet her til orientering: hvad angår anvendelse, se bilag XXI om statistikker.«

         (4)  Ingen forfatningsmæssige krav angivet/Forfatningsmæssige krav angivet.